[{"text_idx": "#000000", "text": "Dathlu cyfraniad se\u0302r eu cyfnod"}, {"text_idx": "#000002", "text": "Mae noson arbennig wedi'i threfnu i ddathlu cyfraniad pedwar o se\u0302r eu cyfnod yn y Si\u0302n Roc Gymraeg fu farw cyn eu hamser."}, {"text_idx": "#000003", "text": "Mae'n dweud cyfrolau am y pedwar eu bod yn cael eu hadnabod gydag enwau'r grwpiau y buon nhw'n aelodau ohonynt - Barry Cyrff, Al Maffia, Johnny Fflaps a Bern Elfyn Presli."}, {"text_idx": "#000004", "text": "Bydd nifer o artistiaid o'r cyfnod, a rhai newydd, yn dod ynghyd ar nos Sadwrn 7 Tachwedd yn Neuadd Ogwen, Bethesda, i gofio am y pedwar."}, {"text_idx": "#000006", "text": "\"Bu farw Al Maffia yn Llydaw a dwi'n cofio gig gafodd ei threfnu i godi arian er mwyn cludo'i gorff adre. Heblaw hynny, does dim byd wedi digwydd i gofio am gyfraniad y pedwar yma, ac roedd y cyfraniad yn fawr i'r byd cerddorol ac i'r bandiau hefyd,\" meddai."}, {"text_idx": "#000007", "text": "\"Roedd y Cyrff a Maffia yn amlwg iawn fel bandiau byw gorau'u cyfnod, ond roedd Y Fflaps ac Elfyn Presli yn arloesi ac yn teithio lot hefyd."}, {"text_idx": "#000012", "text": "\"Mae Mark wedi mynd ati i drefnu'r cerddorion a finne'n neud pethau eraill. Roedden ni'n cytuno bod gwir angen cadw Barry, Al, Johnny a Bern yn y cof.\""}, {"text_idx": "#000023", "text": "Lluniau: Gw\u0302yl Fwyd y Fenni"}]